text: Knivrøveri mod discountbutik 
  20 september 2010 kl. 18.43
  Ukendte gerningsmænd slog her til aften til mod en Rema 1000-butik.
  Røveriet fandt sted hos Rema 1000 på Gefionvej i Kolding. Politiet modtog meldingen klokken 20.05.
  To gerningsmænd truede ekspedienten med en køkkenkniv med rødt skaft. 
  De beskrives som slanke af bygning, 20-25 år, 180-185 centimeter høje, iført hættetrøjer og mørke joggingbukser. 
  Umiddelbart efter røveriet stak de af i en bil og kørte væk fra gerningsstedet i ukendt retning. 
  Politiet kan endnu ikke oplyse om, hvor meget gerningsmændene slap afsted med.
  Ti minutter efter røveriet modtog politiet meldinger om en brændende bil et andet sted i Kolding. De mener, det kan være flugtbilen.
  